بئله بیر تاریخی شرایطده، اجتماعی ضدیت لرین کسگینلشمهسی دؤورونده، ادبیات و اینجه صنعتده خلقیلشمهلیایدی. شاعیر، یازیچی، متفکرلرهده کؤهنه دونیانـین مرتجع قالـیقلارینـین عـئـیبهجر سیماسینـی افشا ائـتمک اوچون یئنی ایفاده واسیطهلری گرک ایدی. داها دوغروسو خالقـین حیاتـینا حاکیم کسیلمیش جهالت، عطالت کیمی معنوی بوخوولارینی قـیرماق اوچون یئنی- یئنی شیوه تاپماق لازیمایدی.
بؤیوک متفکر، دموکرات یازیچی، میرزه جلیل محمدقلیزاده، بو وسیلهنی، بو واسیطهنی کشف ائـتدی: گولوش! «ملانصرالدین»! گولوشو! آخماقلاری، قولو زورلولاری، کوت بئیینلری، قانمازلاری، ظالیم آغالاری، وجدانسیز بئیلری قامچیلاماق اوچون «ملانصرالدین» گولوشو لازیم ایدی. میرزه جلیل طنزی گوجلو بیر بدیعی ایفاده واسیطهسی کیمی کشف ائتدی! «ملانصرالدین» آدینـی اؤزونه تخللوص سئچدی! بو کشف داهیانه کشفایدی.
بؤیوک ادیبین یارادتدیغی «ملانصرالدین» مجلهسی ایلک نومرهسیندن تا سون نومرهسینهدک (۱۹۳۱- ۱۹۰۶) عئیبجرلیک، یارامازلـیق، ظولوم و زوراکارلـیقلاری افشا ائتمک و جهالت جارچیلارینـین، عطالت بایقوشلارینـین سسینی بوغماق اوچون گولوشدن، مهارتله فایدالاندی. اونلاردان استفاده ائتدی.
میرزه جلیل چوخ دوزگون اولاراق، یازدی: «ملانصرالدین»ی طبیعت اؤزو یاراتدی، زمانه اؤزو یاراتدی.”
بؤیوک ادیب، یاخشی بیلیردی کی ادبی حادثهلر اؤز باشینا یارانمیر. اونلاری جامعهنین قانونلارینـین ضرورتی تؤرهدیر. «ملانصرالدین»نین ده یارانماسی بو قانوندان استثنا دئییلدیر.
«سیزی دئییب گلمیشم ای منیم مسلمان قارداشلاریم…» سؤزلریایله اوخوجولارا مراجعت ائدن «ملانصرالدین» ائله بیر واختدا گلمیشدی کی خالقـین اونا چوخ بؤیوک احتیاجی وارایدی: بیر طرفدن دونیادا یئنی فیکیرلر، دموکراتیک دوشونجهلر، باش قالدیریر و اجتماعی عدالت، آزادلـیق کیمی اجتماعی ایستکلر خالق طرفیندن ایرلی سورولوردو. دیگر طرفدن دونیانـین استعمارچی، مستبد قووهلری، استثمارچی زلیلر اؤز منافعلرینی قوروماق اوچون، خالقلار آراسیندا دوشمنچیلیک تؤرهدیر، مستعمره اؤلکهلرینین وارینـی تالاماق اوچون اورالاردا خرافاتـی، موهوماتـی یایـیر، خالقـین معارفلنمهسی، آیـیلماسی قارشیسیندا مختلف مانعلر تؤرهدیردیلر. اونلارین گونو- گوندن سیمالاری دییشیلیر، داها غدارلاشیردی. بئله بیر واختدا: «ملانصرالدین» مجلهسی، جانلـی، مزهلی، ساده، ماراقلـی دیلی، گولمهلی شکیللری، آجی گولوشو، کنایهسی، لاغلاغـیسی، استهزاسی ایله، قولو زورلولاری، قولدورلاری، طنز آتشینه توتوردو. اؤلدوروجو گولوشلریایله خالق دوشمانلارینـی آلچالدیردی. ائلهجهده یوموشاق آتماجالاریایله موهومات ایچینده کیریمیش خالقـی سانجیردی. بئلهلیکله «ملانصرالدین» خالق اورهیینه یول تاپیر، اونلارین گؤزونو آچیر، پیسلیکلره قارشی نیفرت و غضب حیسلری آشیلایـیردی و زحمتکشلرین نقصانلارینـی، مزهلی گولوشایله لاغا قویوردو…
«ملانصرالدین» گوله- گوله، ایچینه آغلایا – آغلایا ملی حدودلاری آشیر و بوتون شرق عالمینه ایشیق ساچیردی!
قایناق: توت آغاجی / ایلدیریم
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab pes_Arab prs_Arab pes_Arab pes_Arab